- Iqarraḥen d asemmiḍ ad d-teffeɣ tayedret nni tebba, teqqur ad tt-id megren ad tt-awin ɣer wennar ad tt-srewten s yezgaren ad tt-srewten s umgar llan wigad i tt-imegren s macint akken i myahwa, ad t-megred zik d amger ad tt-id awin ɣer wunnar ad tt srewten yezgarennni, ad tt-id siffen mbeɛd ad tt-zzuzren mi ara yili ubeḥri akken i d-qqaren : « afelaḥ yeṭṭef tazart yertaḥ », ad yeṭṭef tazart ad yeqqim, deg tlemmast n wennar ad yeṭṭef tazart ad yeqqim akken ad yettraju melmi ad d-iḥawel ubeḥri ad yezzuzur. nɛeyyu uqbel ad d serḥen yezgaren mi id yeqleɛ ubeḥri la yettruḥu walim, nettmudu-asen ahicur, alim, nettḥuccu-asen affer-agi n tneqlet, aslen nettawi-asen timẓin, nessaɛlaf-iten ma ḥarzen axarfi alama tɛelfeḍ axarfi i lɛid kessen tt-muddun-asen leḥcic deg uxxam wexlaṣ.